মার্চ মাসেই অপেক্ষা শুরু ‘অক্টোবর’-এর। বরুণ ধবন অভিনীত এই ছবি ঘিরে ইতিমধ্যেই জল্পনা শুরু হয়েছে। ছবির ট্রেলার ইতিমধ্যেই সাড়া ফেলেছে দর্শকদের মধ্যে।  এবার মুক্তি পেল ছবির তৃতীয় গান। 
‘তব ভি তু’ নামে এই গানটি গেয়েছেন রাহাত ফতে আলি খান। গানটির সুর দিয়েছেন অনুপম রায়। গীতিকার তনবীর গাজি।
দেখুন গানের ভিডিও
  
অক্টোবর আসলে সেই গল্প বলে, যে গল্পে রয়েছে হৃদয়স্পর্শী আকাঙ্ক্ষা ও বিচ্ছেদের যন্ত্রণা। পরতে পরতে যাতে ছোঁয়াচ লেগে থাকে ভালবাসার প্রতিটি অণু-পরমাণুর। 
সুজিত সরকার পরিচালিত এই ছবির প্রযোজনা করেছেন রনি লাহিড়ী ও শীল কুমার। বরুণের বিপরীতে অভিনয় করেছেন বণিতা সান্ধু। আগামী ১৩ এপ্রিল প্রেক্ষাগৃহে মুক্তি পাচ্ছে ‘অক্টোবর’।